Nájomná zmluva o nájme nehnuteľných vecí
uzavretá podľa § 663 a nasl. Občianskeho zákonníka medzi:

Prenajímateľ:		Mesto Handlová 
Štatutárny orgán:	Ing. Rudolf Podoba, primátor mesta
Sídlo:			Námestie baníkov 7, 972 51 Handlová
IČO: 			318094
DIČ:			2021162660
Bankové spojenie:	Slovenská sporiteľňa, a.s., pobočka Handlová
Číslo účtu:		0370826010/0900
IBAN:			SK7809000000000370826010

Nájomcom:		SENIOR CENTRUM HANDLOVÁ, n.o.
Štatutárny orgán:	PhDr. Nyitrayová Emília., riaditeľka n.o.
Sídlo:			Ul. M. Krššákovej 1, 972 51 Handlová
IČO:			45741190
DIČ:			2023791341
Bankové spojenie:	Prima banka Slovensko, a.s., expozitúra Handlová
Číslo účtu:		1096001001/5600
IBAN:			SK8956000000001096001001
Registrácia: reg. ObÚ Trenčín, č.reg.: OVVS/NO/224-13/2013

I.
Predmet nájmu

Prenajímateľ ako výlučný vlastník prenajíma nájomcovi za podmienok ustanovených touto zmluvou  nehnuteľný majetok, a to:

1. 021 – Budovy, stavby v nadobúdacej hodnote:
-	Inv. číslo 12634 – Oddychová zóna SENIOR CENTRUM HANDLOVÁ, n.o.	100 007,23 €.

2. 031 – Pozemky v nadobúdacej hodnote:
-	Inv. číslo 993 1202 – C-KN par. č. 1373 zastavaná plocha o výmere 172 m2
-	Inv. číslo 993 2101 – C-KN par. č. 1370/2 zastavaná plocha o výmere 323 m2
-	Inv. číslo 993 2102 – C-KN par. č. 1370/3 zastavaná plocha o výmere 1 056 m2
-	Inv. číslo 993 1201 – C-KN par. č. 1371/1 zastavaná plocha o výmere 7 372 m2.

II.
Účel nájmu

Účelom nájmu je hospodárne využívanie predmetu na poskytovanie všeobecne prospešných služieb poskytovaných neziskovou organizáciou podľa zákona č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov a v súlade so Štatútom neziskovej organizácie – SENIOR CENTRUM HANDLOVÁ, Ul. M. Krššákovej 1, Handlová.

III.
Doba nájmu

1. Nájomná zmluva sa uzatvára na  dobu neurčitú od 01.12.2014.
2. Nájomný vzťah môže zaniknúť:
    a) písomnou dohodou zmluvných strán k dojednanému dátumu,
    b) písomnou výpoveďou ktorejkoľvek zmluvnej strany aj bez uvedenia dôvodu.

Výpovedná lehota je 1 mesiac a začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej strane.

IV.
Výška nájmu, splatnosť a spôsob platenia

Výška nájmu je stanovená dohodou zmluvných strán vo výške 1,- €/rok, ktoré je nájomca povinný uhradiť do pokladne MsÚ v Handlovej do 25-teho februára na príslušný rok.

V.
Práva a povinnosti prenajímateľa a nájomcu

1. Prenajímateľ odovzdá predmet nájmu nájomcovi v stave v spôsobilom na dohodnuté užívanie.
2. Nájomca prehlasuje, že je oboznámený so súčasným technickým stavom predmetu nájmu   
    a v takom stave ho aj preberá.
3. Nájomca 
- je povinný prenajatý majetok chrániť pred poškodením, stratou a zničením a nemôže ho prenechať  
  na užívanie inému,
- je povinný konať tak, aby nezapríčinil alebo neumožnil spôsobenie škody na majetku prenajímateľa. V prípade vzniku škody spôsobenej opomenutím tejto povinnosti je povinný túto škodu v plnom rozsahu znášať.
- sa zaväzuje, že nebude násilne manipulovať s prenajatým majetkom. Prípadné vady a nedostatky budú zápisnične zaznamenané a stratu alebo škodu vzniknutú na inventári je nájomca povinný v plnej výške uhradiť.
4. V prípade skončenia nájmu je nájomca povinný odovzdať majetok v stave, v akom ho prebral s prihliadnutím na primerané a obvyklé opotrebenie.
5. Nájomca je povinný ihneď po skončení nájmu majetok protokolárne  odovzdať prenajímateľovi.
6. Nájomca je povinný každoročne vykonávať inventarizáciu prenajatého majetku podľa pokynov prenajímateľa.
7. O fyzickom odovzdaní a prevzatí predmetu nájmu vyhotovia zmluvné strany písomný protokol, ktorý 
bude tvoriť neoddeliteľnú súčasť tejto zmluvy.

VI.
Záverečné ustanovenia

1. Táto zmluva nadobúda platnosť dňom jej podpisu oboma zmluvnými stranami a účinnosť        nadobúda nasledujúci deň po dni jej zverejnenia na webovom sídle prenajímateľa. 
2. Akékoľvek zmeny a dodatky tejto zmluvy sú platné a účinné,  len pokiaľ budú dohodnuté v písomnej forme a podpísané oprávnenými zástupcami oboch zmluvných strán.
3.  Táto zmluva je vyhotovená v 4 rovnopisoch, z ktorých každý má platnosť originálu. Tri vyhotovenia obdrží  prenajímateľ a jedno vyhotovenie nájomca.

V Handlovej dňa 30.11.2014                                                         V Handlovej dňa 30.11.2014

.....................................                                                                         ......................................

 Ing. Rudolf Podoba                                                                               PhDr. Nyitrayová Emília
   primátor mesta                                                                                            riaditeľka n.o.

POZNÁMKA

Zverejnená zmluva bola zmluvnými stranami podpísaná dňa 30. 11. 2014 a jej obsah je totožný s podpísaným a opečiatkovaným originálom (okrem osobných údajov v zmysle zákona č.428/2002 o ochrane osobných údajov, resp. informácie tvoriace utajovanú skutočnosť podľa osobitého zákona, alebo tie, ktoré sú predmetom bankového, daňového alebo obchodného tajomstva – v takomto prípade vyznačené viditeľne v zmluve), ktorý je uložený na Mestskom úrade v Handlovej, Námestie baníkov 7, 972 51 Handlová, odd. ekonomické.